ang sagot ni pecson na hindi binibigyang kabuluhan ang gayon at pagkatapos? sa gitna ng kaniyang pananagumpay ay napatigil si sandoval, ngunit sa katalasang taglay ng kaniyang lipi at dahil sa kaniyang dugong mananalumpati ay agad nakabalikwas. pagkatapos? ang tanong pagkatapos, kung walang pilipinong makapangahas tumugon sa hamon, ay ako, si sandoval, sa ngalan ng espana ay sasaluhin ko ang guantes sapagkat ang gayong paraan ay isang pagpapabulaan sa mabuting hangad na kailan may tinaglay ng espana sa kaniyang mga lalawigan, at sa dahilang sa gayong asal ay sinasalaula ang katungkulang ipinagkatiwala sa kaniya at nagpapakalabis sa kaniyang walang sagkang kapangyarihan, hindi siya karapatdapat sa pag aampon ng inang bayan ni sa pagkupkop ng sino mang mamamayang kastila. ang kagalakan ng mga nakikingig ay halos naging kahibangan.